Oorwinningskrete vir Zuma | Rapport
Oorwinningskrete vir Zuma
Pres. Jacob Zuma gesels met Siphiwe Nyanda op die benoemingsessie Sondag terwyl adj.pres. Kgalema Mo-tlanthe oënskynlik ingedagte vorentoe staar. Foto: Felix Dlangamandla Lesersfoto’s
Oorverdowende oorwinningskrete het Dinsdagmiddag in die hoofsaal van die ANC se verkiesingskonferensie in Bloemfontein uitgebreek toe pres. Jacob Zuma maklik die stryd om die ANC-presidentskap verower het.Dit beteken Zuma gaan vir die volgende sewe jaar staatspresident van Suid-Afrika kan bly as die ANC die nasionale verkiesing in 2014 wen.Adj. pres. Kgalema Motlanthe, wat Zuma vir die pos teengestaan het, kon net 991 stemme uit die meer as 3977 stemme verower.Zuma het 2983 stemme op hom verenig.Die grootste wenner van die dag was egter die sakemagnaat, Cyril Ramaphosa, wat 3018 stemme gekry het vir die pos van adjunk-president van die ANC.Ramaphosa het in die proses selfs meer stemme op hom as Zuma verower.Sy teenstaanders vir pos. Tokyo Sexwale, die huidige minister van menslike nedersettings, en Mathews Phosa, voormalige tesourier-generaal van die ANC, kon elk nie eens 500 stemme op hulle verenig nie.Ander ANC-top ses lede wat ook verkies is, is Gwede Mantashe, wat tot sekretaris-generaal herkies is.Sy teenstaander, Fikile Mbalula, minister van sport en die ANC-jeugliga se kandidaat vir die pos, het net 901 stemme gekry. Mantashe het 3058 stemme gekry.Baleka Mbete is tot nasionale voorsitter van die party verkies. Thandi Modise, haar teenstaander, het 901 stemme gekry.Jesse Duarte is onbestrede tot adjunk sekretaris-generaal verkies.Dr. Zweli Mkhize, premier van KwaZulu-Natal, is tot tesourier-generaal verkies. Paul Mashatile, Gautengse ANC-leier, het 901 stemme gekry in die tweestryd.Nie een van die kandidate in die Motlanthe-kamp kon meer as 1000 stemme op hulle verenig nie.Hulle is elke keer as die uitslae van elke pos bekend gemaak is, deur die duisende Zuma-ondersteuner in die saal uitgejou.Daarteenoor het Zuma-ondersteuners na die uitslae binne en buite die saal fees gevier en juigend liedere ten gunste van die nuutverkose leierskap gesing.Motlanthe het na die uitslae sy ondersteuners buite die saal bedank en vir foto's geposeer. Hy het met talle gesels."Ek is oukei", het hy aan verskeie gese wat hom sterkte toegewens het voordat hy sy lyfwagte hom van die toneel weggery het.Van sy ondersteuners het gese, "ten minste het ons dit nie verniet gedoen nie. Daar was 'n rede agter dit".
EXTRUSION DIE CHANGER
Desktop Engineer (Stellenbosch)